kardosdrur/scandi-wiki huggingface dataset:
Jean Servais Guillaume Nypels

Jean Servais Guillaume Nypels (født 3. juli 1803 i Maastricht, død 3. marts 1886 i Liège) var en belgisk retslærd.

Doctor juris 1828 – De delictis recidivis –, virkede Nypels derefter i praksis, blev 1835 ekstraordinær professor i Liège og 1849 ordentlig professor sammesteds. Sammen med Jacques-Joseph Haus stod Nypels som Belgiens førstemand i den europæiske strafferetslitteratur; begge tog ivrig del i forarbejderne til de ny belgiske straffe- og straffeproceslove, og i bindstærke værker beherskede Nypels som kommentator og fortolker den belgiske strafferetsvidenskab og retsanvendelse.
 
Foruden at offentliggøre en række akademiske taler, biografier, bibliografiske arbejder og en mængde tidsskriftafhandlinger og andet, bearbejdede Nypels Adolphe Chauveaus og Faustin Hélies La théorie du Code pénal (I–III, 1845–51, oversat på italiensk af Stringari 1852, 2. udgave 1859–63; oversat på italiensk af P.J. Mancinri 1868 ff.) og sammes Traité de l'instruction criminelle et théorie du code d'instruction criminelle (I–III 1863–69; med bistand af Léopold Hanssens og Constant Casier) og skrev blandt andet Code pénal belge (I–III 1867–84; ny udgave ved Jean Servais I–IV, 1896–99), Législation criminelle de la Belgique (I–IV 1867–84) og en række kommentarer til andre love, navnlig af kriminalistisk indhold. 

Nypels flersidige humane dannelse gav sig udslag også udenfor hans loveksegeser, således navnlig i universitetstalen Les ordonances criminelles de Philippe II des 5. et 9. Juillet 1570. (1856).

Kilder 

 

Jurister fra Belgien
Faglitterære forfattere fra Belgien
Fransksprogede forfattere
Professorer fra Belgien
Personer fra Maastricht
Camille Janssen

Camille Janssen (5. december 1837 i Liège – 10. april 1926) var en belgisk koloniembedsmand.

Janssen blev 1867 prokurør i Bruxelles og 1872 ansat ved legationen i Konstantinopel. 1875–78 var han medlem af den internationale domstol i Alexandria og 1882–85 generalkonsul i Quebec; sendtes 1885 til fristaten Congo for at ordne dens forvaltning, var 1887–90 generalguvernør for den ny stat og styrede derefter i tre år fra Bruxelles dens finanser. 1894 blev han generalsekretær ved
Institut colonial international, men tog desuden del i styrelsen af flere store belgiske aktie- og jernbaneselskaber.

Kilder 

 

Diplomater fra Belgien
Embedsmænd
Salmonsens
Personer fra Liège
Knud Abildgren

Knud Abildgren (født 28. juli 1934 i Jelling, død 7. oktober 2019) var en dansk elektroingeniør og ridder af Dannebrog, som 1980-91 var chef for DSB's Elektrotjeneste og 1991-97 var projektchef ved A/S Storebælt, hvorefter han startede egen virksomhed.

Referencer og kilder 
 Kraks Blå Bog 2011-12,

Eksterne henvisninger 
 

Personer i Kraks Blå Bog (afdøde)
Ingeniører fra Danmark
Riddere af Dannebrog
Iværksættere fra Danmark
Ansatte i DSB
Danskere i 1900-tallet
Danskere i 2000-tallet
Personer fra Jelling
Erhvervsfolk fra Danmark
A/S Storebæltsforbindelsen

A/S Storebæltsforbindelsen er et dansk aktieselskab, der er ejet af Sund & Bælt Holding A/S, der igen er ejet af den danske stat. Selskabet benytter også navnet A/S Storebælt

A/S Storebælt er den formelle ejer af Storebæltsforbindelsen. Selskabet står endvidere for den tekniske drift og vedligeholdelse på Storebæltsforbindelsen såvel vejanlæg som jernbaneanlæg.

Udover ejerskabet til Storebæltsforbindelsen er selskabet ejer af de fire færgehavne i Odden, Ebeltoft, Spodsbjerg og Tårs. Selskabet er ligeledes ejer af vindmølleparken nord for Sprogø.

A/S Storebælt har ikke medarbejdere ansat, men får dækket sit behov for arbejdskraft gennem en aftale med moderselskabet Sund & Bælt Holding A/S, der stiller medarbejdre til rådighed. Hovedparten af Sund & Bælts 114 ansatte (2013) er beskæftiget med Storebæltsbroen.

Selskabet havde i 2013 driftsindtægter på 3,5 mia. kr. og et overskud før skat på 744 millioner kroner. Den samlede gæld i selskabet, der i det væsentlige vedrører anlægsomkostningerne vedrørende Storebæltsbroen, udgjorde den 31. december 2013 30,7 mia. kr.

Noter

Eksterne links 
 Kort præsentation på Sund & Bælts hjemmeside 
 Årsrapport for A/S Storebælt 2013 

Statsejede virksomheder i Danmark
Etableret i 1987
Motorvejsbroer
Storebælt
Transportvirksomheder i Danmark
Havneoperatører
Aventine

Aventine er det andet studiealbum fra den danske singer-songwriter Agnes Obel, der udkom den 30. september 2013 på PIAS Recordings. Albummet følger på Agnes Obels anmelderroste debutalbum Philharmonics (2010), der blev en kommerciel succes med 450.000 solgte eksemplarer i Europa. Aventine er indspillet i Agnes Obels eget studie i Berlin, hvor hun har været bosat siden 2006.

Spor 
Alt tekst og musik er skrevet og arrangeret af Agnes Obel.
 "Chord Left
 "Fuel to Fire"
 "Dorian"
 "Aventine"
 "Run Cried the Crawling"
 "Tokka"
 "The Curse"
 "Pass Them By"
 "Words Are Dead"
 "Fivefold"
 "Smoke & Mirrors"

Hitlister

Ugentlige hitlister

Årshitlister

Kilder 

Album fra 2013
Agnes Obel-album
Halsted Kloster Dyrehave

Halsted Kloster Dyrehave er en dyrehave ved Halsted Kloster nordøst for Nakskov på Lolland. Den var oprindelig rekreativt område for munkene på Halsted Kloster og blev kaldt Munkelunden.

I Dyrehaven findes rester af en gammel udateret forsvarsvold. Der er tale om en øst vestgående dobbelt vold og gravsystem med en samlet bredde på 16 m. Den indre vold er den mægtigste med en diameter på godt 4 m og en bevaret højde over undergrundsniveau på godt 80 cm. Denne vold går umiddelbart over i en ca. 2,5 m bred indre U-formet voldgrav. 
I umiddelbar forlængelse af graven følger den ydre vold, der er godt 5 m bred og mellem 40 og 60 cm over undergrundsniveau. Foran den ydre vold anes en ydre grav. Der fremkom ingen anlægsspor i voldanlægget.

Dyrehaven er beskyttet som  Natura 2000-område nr. 178 på grund af forekomst af den sjældne  eremit, der er en billeart.

Referencer 

Dyrehaver i Danmark
Lokaliteter på Lolland
Jacques-Joseph Haus

Jacques-Joseph Haus (9. januar 1796 i Würzburg – 23. februar 1881 i Gent), var en belgisk strafferetslærer.

Haus blev doctor philosophiæ 1814, doctor juris 1817 og samme år kaldet til professor ved det nyoprettede universitetet i Gent. I sit ny fædreland erhvervede han sig stor anseelse. Han og Jean Servais Guillaume Nypels stod som Belgiens hovedrepræsentanter i den europeiske strafferetslitteratur. 

Foruden en lang række akademiske rapporter og lignende skrev Haus Observations sur le projet de revision du code pénal, présenté aux chambres belges, suivies d'un nouveau projet (I–III 1835–36) – sammen med Nypels tog Haus ivrig del i forarbejderne til den ny belgiske straffelov –, Cours de droit criminel (1857, 3. udgave 1864), Du principe d'expiation, considéré comme base de la loi pénale (1865), La peine de mort, son passé, son présent, son avenir (1867), det berømte Principes généraux du droit pénal Belge (1867, 3. udgave 1879) og La pratique criminelle de Damhouder et les ordonnances criminelles de Philippe II ("Bulletins de l'Académie royale de Belgique des Sciences, des lettres et des Beaux-Arts de Belgique" XXXI og XXXII, Bruxelles 1871).

Kilder 

 

Jurister fra Belgien
Faglitterære forfattere fra Belgien
Personer fra Würzburg
Salmonsens
Chelmsford (flertydig)

Chelmsford kan henvise til:
 Chelmsford, England i Essex, England
 Chelmsford City F.C., en fodboldklub
 Chelmsford, Massachusetts, Middlesex County, USA
 Chelmsford, Ontario, Canada
 Viscount Chelmsford, adelstitel i Storbritannien
 Lord Chelmsford, britisk general
Markedsfejl

Markedsfejl er et begreb inden for økonomisk teori for de forskellige forhold der kan bevirke at konkurrencen på et givet marked ikke er fuldkommen. Er der markedsfejl på et marked, vil markedet ikke være efficient, men indebære en samfundsøkonomisk forvridning. I sådan et tilfælde vil en offentlig myndighed potentielt kunne forbedre markedets funktionsmåde ved at gribe ind på markedet og korrigere for markedsfejlen på passende vis. Inden for økonomisk teori udgør eksistensen af markedsfejl således den ene hovedbegrundelse for at offentlige indgreb på et marked kan være velfærdsforbedrende (mens den anden hovedbegrundelse er ønsker om en anden fordeling af resurserne).

Forskellige fremstillinger afgrænser mængden af markedsfejl lidt forskelligt. Følgende er de mest typisk nævnte typer af markedsfejl:

 Markedsmagt, f.eks. monopoler, oligopoler, monopolistisk konkurrence eller karteller

 Eksternaliteter 

 Offentlige goder

 Asymmetrisk information 

Mens offentlige indgreb som nævnt kan korrigere for en markedsfejl og dermed fjerne den pågældende inefficiens, kan andre offentlige indgreb omvendt selv skabe en inefficiens. Et eksempel kan være en skat på arbejdsindkomst, som forvrider arbejdsudbuddet. Ofte nævnes offentlig regulering, beskatning og subsidiering derfor som et selvstændigt eksempel på en markedsfejl.

Markedsfejl regnes normalt for at være hyppigt forekommende. Når de fleste markeder ikke regnes for at have fuldkommen konkurrence, skyldes det netop markedsfejl. Blandt de talrige eksempler kan nævnes:

 Markeder hvor virksomheder har en dominerende stilling på markedet (og dermed indflydelse på prisen)
 Forurening er en negativ eksternalitet, mens forskning og uddannelse menes at være produktionsprocesser der er præget af positive eksternaliteter
 Forsikrings- og herunder sundheds- og pensionsmarkeder er præget af asymmetrisk information
 Fænomener som forsvar, retsvæsen, grundforskning og nogle former for infrastruktur har karakter af offentlige goder
 Arbejdsmarkedet anses normalt for at være præget af klare markedsfejl i form af asymmetrisk information eller fagforeninger og/eller arbejdsgiverorganisationer der har markedsmagt. Begge dele kan medføre strukturel arbejdsløshed.

Se også 
 Fuldkommen konkurrence

Referencer 

Mikroøkonomi
Hector Denis

Hector Denis (29. april 1842 i Braine-le-Comte – 10. maj 1913 i Bruxelles), var en belgisk socialpolitiker.

Denis studerede retsvidenskab og historie og blev 1883 professor i Bryssel. Han begyndte som radikal, men blev efterhånden moderat socialist. Skønt han aldrig tilhørte den rettroende marxisme, havde han en høj stjerne hos socialdemokraterne og sad fra 1894 til sin død som deres repræsentant i deputeretkammeret, valgt fra Liège.
 
Denis var en frugtbar forfatter med stor lærdom. Blandt hans værker er at fremhæve La crise agricole, histoire des prix en Belgique (1885) og en bredt anlagt, men ufuldendt Histoire des systèmes économiques et socialistes (2. udgave, 2. bind, 1904).

Kilder 

 

Jurister fra Belgien
Politikere fra Belgien
Salmonsens
Jens Jørgen Brinch

Jens Jørgen Brinch (11. maj 1956 i Give - 22. juni 2013 i Vejle) var en dansk sportsjournalist og fodboldkommentator.

Brinch startede sin journalistkarriere i 1984, hvor han blev ansat på Tipsbladet. Efter syv måneder dér, skiftede han til Kanal 94 i Vejle.

I maj 1985 blev han ansat på Radiosporten på Danmarks Radio. Her var han bl.a. med til at dække Europamesterskabet i fodbold 1992 sammen med Carsten Werge og Birger Peitersen.

I 1997 skiftede han til DR-sportens TV-afdeling, men forlod kanalen i 1999, fordi den mistede rettighederne til at dække Superligaen.

Siden arbejdede han for Tipsbladet og TV3. Han blev i 2007 ansat på TV2 Sport.

I 2006 fik Jens Jørgen Brinch konstateret kræft i tarmen. Kræften spredte sig, og i april 2013 trådte han frem med den besked, at lægerne havde opgivet at behandle hans sygdom. Han døde den 22. juni 2013 som følge af kræftsygdommen.

Han er begravet på Almen Kirkegård i Aalborg.

Noter

Eksterne henvisninger 
 

Sportsjournalister fra Danmark
Ansatte i DR
Danskere i 1900-tallet
Danskere i 2000-tallet
Personer døde af kræft
Gug Boldklub

Gug Boldklub (forkortet Gug B, Gug BK) er en dansk fodboldklub, hjemmehørende i Gug, Aalborg. Klubben blev oprettet i 1954, og Gug Boldklubs første formand hed Aksel Nøhr. Som sådan var der også en klub før 1954, men grundet rod i regnskaberne blev klubben lukket, og blev så startet op igen i 1954. Klubben startede i den laveste fodboldrække. I starten havde de ikke fodbold på programmet, hvilket først kom på sidst i 50'ene. 

Gug BK spiller deres hjemmekampe på Gug Stadion.

I løbet af de første år rykkede Gug Boldklub fra Serie 5 til Serie 3. Dette skete med unge mennesker, helt ned til 16 år, fra de andre lokale landsbyer som Nøvling, Visse og Gug.

Kasper Kusk havde sin fodboldopdragelse i klubben

Referencer 

Fodboldklubber under DBU Jylland
Sportsklubber i Aalborg
Filipskolen

Filipskolen er en privat, kristen skole i Aalborg. Der er 0.- til 9. klasse, hver trin er der et spor og elevtallet ligger på omkring 220 på skolen. Den 13. august 1979 blev skolen åbnet og var fra starten byens mindste skole, med kun 24 elever, fordelt på fem klassetrin.

Se også 
Foreningen af Kristne Friskoler

Referencer

Eksterne henvisninger 
 Filipskolens hjemmeside

Uddannelse i Aalborg
Friskoler i Danmark
Peugeot 2008

Peugeot 2008 er en lille SUV designet og udviklet af Peugeot, og baseret på PF1-platformen. 2008 afløste Peugeot 207 SW, herunder dens Outdoor-variant, fordi Peugeot ikke har planer om at introducere en stationcar-version af deres 208'er.

Transmission
Den fås med en fem-trins manuel gearkasse, en seks-trins manuel og en seks-trins automatgearkasse. En syv-trins automatisk gearkasse, blev også introduceret i august 2013, som ville erstatte den 5-trins manuelle og 6-trins manuelle.

Salg og produktion

Tekniske specifikationer 
 

 Denne motor findes ikke på det danske modelprogram

Kilder

Eksterne henvisninger 

2008
SUV'er
Forhjulstrukne biler
Biler introduceret i 2013
Biler fra 2010'erne
8Ball

8Ball er en dansk musiktrio bestående af Ronnie Lennett, David Bertelsen og Jakob Hammer. De brød igennem med hittet "Klunker" i 2009. I 2013 udgav de singlen "Gustav" i samarbejde med Gustav Salinas, som blev et stort hit. Teksterne i deres sange bærer præg af humor med et seksuelt indhold.

Diskografi

Albums 

 Greatest Tits (2013)

Singler 

 "Klunker" (2009)
 "Lady Gokker" (2009)
 "Vi Ta'r Guldet Med Hjem" (2010)
 "Julekugler" (2010)
 "Strapon Man" (2011)
 "Sommercrush" (2011)
 "Din Søster" (2012)
 "Gustav" (feat. Gustav) (2013)
 "Tour de France" (2013)
 "Klunker 13'" (2013)
 "Gustavs Jul" (feat. Gustav) (2013)
 "Fisk" (2014)
 "Ædru I Morgen" (2015)
 "Vegetar" (2018)
"Knep dig selv" (2020)

Referencer

Eksterne henvisninger 
 
 

Popgrupper fra Danmark
Musikgrupper fra 2009
Vakinankaratra

Vakinankaratra er en af Madagaskars regioner og ligger i provinsen Antananarivo. Regionen har 1.589.800 indbyggere og dekker et areal på 16.599 km². Hovedstaden er byen Antsirabe.

Vakinankaratra er inddelt i 6 distrikter og 86 kommuner.

Historie 
Kongeriget Vakinankaratra, ved floden Andrantsay, blev grundagt i starten af det 17. århundrede af Andrianony, en prins der stammede fra Alasora syd for Antananarivo. Længe lå Andrantsays hovedstad i Fivavahana (ofte forkortet Fiva) i distriktet Betafo. Den lokale befolkning kaldte sig da Betsileo, et navn som senere skulle blive navnet på deres naboer mod syd.

Rigets højdepunkt var i midten af det 18. århundrede. Under koloniseringen af landet blev det administrative center i regionen flyttet til Antsirabe, som hurtigt voksede og blev en vigtig og moderniseret by.

Distrikter 
 Antsirabe I
 Antsirabe II
 Ambatolampy
 Betafo
 Antanifotsy
 Faratsiho

Eksterne kilder og henvisninger 

 Région Vakinankaratra – Officiel side  (på fransk)

Madagaskars regioner
DHF's Landspokalturnering 2013

DHF's landspokalturnering 2013 var den 50. udgave af DHF's Landspokalturnering. Kvindernes turnering blev vundet af Viborg HK, der vandt finalen med 26-21 over de forsvarende pokalmestre fra FC Midtjylland Håndbold. Mændenes turnering blev vundet af KIF Kolding København, der slog Bjerringbro-Silkeborg med 28-24 i finalen.

Mænd

1/8-finaler 
Otte hold fra Jylland og otte hold fra Østdanmark (inkl. Fyn) havde kvalificeret sig til 1/8-finalerne.

Kvartfinaler 
Her deltager de otte vinderhold fra 1/8-finalerne.

Final 4 
De fire vindere af kvartfinalerne spiller final 4-stævne 8.-9. marts 2014 i NRGi Arena i Aarhus.

Semifinaler

Finale

Kvinder

1/8-finaler 
Otte hold fra Jylland og otte hold fra Østdanmark (inkl. Fyn) havde kvalificeret sig til 1/8-finalerne.

Kvartfinaler 
Her deltager de otte vinderhold fra 1/8-finalerne.

Semifinaler 
Her deltager de fire vinderhold fra kvartfinalerne.

Finale 
Finalen blev spillet 28. december 2013 i Jysk Arena i Silkeborg.

Noter og referencer 

2013
Håndbold i 2013
Amoron'i Mania

Amoron'i Mania er en   region  i det  centrale Madagaskar med grænse til Vakinankaratraregionen mod nord, Atsinananaregionen mod nordøst, Vatovavy-Fitovinany mod sydøst, Haute Matsiatra mod syd, Atsimo-Andrefana mod sydvest  og  Menabe mod vest. Den er inddelt i fire distrikter: Ambatofinandrahana, Ambositra, Fandriana og Manandriana. Regionshovedstaden er  byen Ambositra, og befolkningen blev anslået til 693.200 mennesker i  2004. Regionen har et areal på  16.141 km².

Eksterne kilder og henvisninger

Madagaskars regioner
Jørgen Korsgaard-Pedersen

Jørgen Korsgaard-Pedersen (født 4. juli 1932 i Hjallese) er en dansk jurist og diplomat, som har været Danmarks ambassadør i Cairo og Khartoum (1977), Mogadiscio (1978), Warszawa (1984-86) og Canberra (1991-95).

1986-91 var han chef for Udenrigsministeriets Nedrustningssekretariat, og 1988-91 var han medlem af formandsskabet for Det Sikkerheds- og Udenrigspolitiske Udvalg.

Efter sin pensionering i 1995 blev Korsgaard-Pedersen juridisk konsulent for Det Danske Sprog- og Litteraturselskab.

Ordener 
Korsgaard-Pedersen er ridder af 1. grad af Dannebrog. Desuden er han hædret med den belgiske Kroneorden, det Jugoslaviske Flags Orden og den egyptiske Fortjenstorden.

Kilde 
 Kraks Blå Bog 2011-12, 

Ambassadører fra Danmark
Jurister fra Danmark
Riddere af 1. grad af Dannebrog
Personer i Kraks Blå Bog
Danskere i 1900-tallet
Danskere i 2000-tallet
Det Danske Sprog- og Litteraturselskab
Svendborg Håndboldklub

Svendborg Håndboldklub (SH) er en dansk håndboldklub fra Svendborg, stiftet 13. marts 1940. Klubbens hjemmebane er Svendborg Idrætshal, der har plads til 1.922 tilskuere, hvoraf 625 er siddepladser. 

Svendborg Håndboldklub har 2 gange vundet det danske mesterskab (1961 og 1979) samt pokalfinalen 1975 og 1976

Klubbens førstehold hos herrerne spiller i 2013/14-sæsonen i 1. division og hos damerne i 2. division. I foråret 2013 havde klubbens herrehold egentlig tabt oprykningskampene til 1. division mod Stoholm Håndbold, men efter at Viborg HK havde trukket sit ligahold, blev der en plads til overs i 1. division i sæsonen 2013/14, så klubben tog imod tilbuddet om oprykning.

Eksterne henvisninger 
 Klubbens hjemmeside

Referencer 

Håndboldklubber i Danmark
Håndboldklub
Etableret i 1940
Hadsund Tekniske Skole (bygning)

Hadsund Tekniske Skole skulle opføres for Hadsund Håndværkerforening i 1913, men der gik der brok i tilladelserne og tilskud fra ministeriet, så den blev først indviet den 8. februar 1915. Bygningen er tegnet af arkitekt Morten Skøt, der også var lærer ved Teknisk Skole.

Den blev benyttet af Teknisk Skole fra 1915. I 1928 oprettede Hadsund Håndværkerforening også en Handelsskole, der fik til huse i den samme bygning. Senere i 1939 blev den også brugt til vandrerhjem. Under 2. verdenskrig blev bygningen meget medtaget. Skoleåret 1961-1962 var det sidste, før alt undervisning blev flyttet til Hobro. I slutningen af 1960'erne blev den brugt som ekstra klasselokaler for Hadsund Kommuneskole indtil den nye fløj ud mod Kirkegade stod færdig i 1970'erne. Da Hadsund Uddannelsescenter blev oprettet i 1982, kom nogle fag tilbage til byen. Den Gamle Teknisk Skole er nu indrettet til beboelse. De nuværende ejere har lavet hele huset til beboelse, og velholdt det gamle som kunne gemmes. Selv trappen i hele huset er den gamle.

Eksterne henvisninger 
 Hadsunds hjemmeside
 Lise Andersen, Erling Gammelmark og Heino Wessel Hansen, Hadsund – en by bliver til, Hadsund Egns Museum 2004. 
 Hadsund – fra ladested til industriby, af Vibeke Foltmann m.fl., udgivet af Sparekassen Hadsund 1983, 
 Aase M. Pedersen Livet omkring en bro, Hadsund Bogtrykkerri/Offset Aps. 
 Lise Andersen Foreningsliv i Hadsund 1884-1994, udgivet af Hadsund Håndværker og Borgerforening 1994. 
 Arne Lybech, Hadsund Bogen 2010, december 2010. 
 Arne Lybech, Hadsund Bogen 2011, november 2011. 
 Arne Lybech, Hadsund Bogen 2012, november 2012.

Kilder 
 

Tekniske Skole (bygning)
Etableret i 1915
Morten Skøt
Susanne Langer

Susanne Langer  (født 1944) er en dansk politiker, der siden den 22. september 2011 er medlem i Region Hovedstaden, valgt for Enhedslisten. Hun vil være partiets spidskandidat i 2013

Ved regionsrådsvalget i 2013 blev hun valgt for Enhedslisten til regionsrådet med 14.140 personlige stemmer.

Hun sad i sidste periode  i Miljø- og grøn vækstudvalget, Politiske samarbejdsudvalg (Klimapolitisk Forum), Bedømmelseskomiteer/Følgegrupper vedrørende kvalitetsfondsbyggerier - bedømmelseskomiteer til projektkonkurrencer (Bedømmelseskomiteen/Følgegruppen vedrørende Nyt Hospital Hvidovre).

I perioden 2014-2017 sidder hun i Forretningsudvalget samt psykiatriudvalget. Hun er desuden indvalgt i bestyrelsen for Danske Regioner som Enhedslistens repræsentant. 

Uddannet cand.mag. i dansk og fransk ved Københavns Universitet i 1976. Folkepensionist, har arbejdet som underviser, vejleder samt med uddannelse af sundhedspersonale.
Efter- og videreuddannelse: Pædagogisk dramatik. To-årig proceskonsulentuddannelse i systemisk, socialkonstruktionistisk teori og metode, fra Inpraxis (2004-2006). Instruktør i Re-Evaluation Co-Counseling siden 1983.

Susanne Langer er engageret I FN-forbundet som styrelsesmedlem i Kvinderådet engageret i alle spørgsmål, der vedrører demokrati, menneskerettigheder og fredsskabelse. Repræsenterer desuden Kvinderådet i IMR's ligebehandlingsnævn (Institut for Menneskerettigheder).

Noter, eksterne henvisninger og kilder

Noter

Eksterne henvisninger 
 Susanne Langer − Enhedslisten Region Hovedstaden
 Susanne Langer i Berlinske Kendis
 dr.dk profilside om Susanne Langer

Personer fra København
Karesuando

Karesuando (, ) i Kiruna kommune er Sveriges nordligste byområde, kirkeby og sogn, der i 2005 havde 313 indbyggere. Byen fik sin første faste bebyggelse i 1670, da Måns Mårtensson Karesuando købte samen Henrik Nilsson Nikkas' jord, fiskevand, udmark og græsningsmarker. Den første kirke på stedet blev opført 1816.

Sognepræsten, vækkelsesprædikanten og botanikeren Lars Levi Læstadius virkede i Karesuando fra 1826 til 1846, hvor han etablerede vækkelsen, der er kendt som læstadianisme, opkaldt efter ham. Fra 1828 var han bosat i Laestadiuspörtet i Karesuando.

Karesuando er det nordligste punkt for europavej E45 og for den svenske riksväg 99.

Eksterne henvisninger 

Officiel hjemmeside 

Byer i Kiruna kommun